บรรยิน ตั้งภากรณ์

บรรยิน ตั้งภากรณ์ (เกิด 26 กรกฎาคม พ.ศ. 2506) เป็นนักการเมืองชาวไทย อดีตรัฐมนตรีช่วยว่าการกระทรวงพาณิชย์ อดีตสมาชิกสภาผู้แทนราษฎรจังหวัดนครสวรรค์ และนักโทษประหารชาวไทยผู้ถูกตัดสินประหารชีวิตจากการเสียชีวิตของชูวงษ์ แซ่ตั๊ง และเหตุฆาตกรรมวีรชัย ศกุนตะประเสริฐ

ในวันที่ 17 สิงหาคม พ.ศ. 2567 สหการณ์ เพ็ชรนรินทร์ อธิบดีกรมราชทัณฑ์ ได้เปิดเผยว่าบรรยินเข้าข่ายได้รับการลดโทษ และจะได้รับการลดโทษเหลือจำคุกตลอดชีวิตในทั้งสองคดีอธิบดีราชทัณฑ์ เผย บรรยิน นช.คดีฆ่า ได้รับพระราชอภัยโทษ67 ลดโทษประหาร เหลือจำคุกตลอดชีวิต

 ประวัติ 
บรรยิน เกิดเมื่อวันที่ 26 กรกฎาคม พ.ศ. 2506 ที่อำเภอตาคลี จังหวัดนครสวรรค์ ด้านครอบครัวสมรสกับนางวราภรณ์ ตั้งภากรณ์ มีบุตรชาย 1 คน บุตรสาว 1 คน

สำเร็จการศึกษาระดับปริญญาตรี คณะรัฐประศาสนศาสตร์ จากโรงเรียนนายร้อยตำรวจ และระดับปริญญาโท สาขาบริหารธุรกิจ จากมหาวิทยาลัยนเรศวร

 การทำงาน 
บรรยิน เคยรับราชการตำรวจ และลาออกจากราชการในปี พ.ศ. 2543 ในยศ พันตำรวจโท ขณะดำรงตำแหน่ง สวป.สภ.เมืองกำแพงเพชร เพื่อลงสมัครสมาชิกสภาผู้แทนราษฎร จังหวัดนครสวรรค์ ในปี พ.ศ. 2544 และ พ.ศ. 2548 สังกัดพรรคไทยรักไทย ในกลุ่มวังน้ำยมของสมศักดิ์ เทพสุทิน จนเมื่อพรรคไทยรักไทยถูกยุบไป จึงย้ายมาสังกัดพรรคมัชฌิมาธิปไตย

ในการเลือกตั้ง 23 ธันวาคม พ.ศ. 2550 ลงสมัคร สส.แบบสัดส่วน กลุ่มที่ 2 (จังหวัดอุตรดิตถ์, จังหวัดพิษณุโลก, จังหวัดพิจิตร, จังหวัดนครสวรรค์, จังหวัดอุทัยธานี, จังหวัดลพบุรี, จังหวัดเพชรบูรณ์, จังหวัดชัยภูมิ, จังหวัดขอนแก่น) ในสังกัดพรรคมัชฌิมาธิปไตย แต่ไม่ได้รับเลือกตั้ง

บรรยิน เคยดำรงตำแหน่งรัฐมนตรีช่วยว่าการกระทรวงพาณิชย์ ในสมัยรัฐบาลสมัคร สุนทรเวช และสมชาย วงศ์สวัสดิ์ ต่อมาบรรยิน ถูกตัดสิทธิทางการเมืองเป็นระยะเวลา 5 ปี เนื่องจากการยุบพรรคมัชฌิมาธิปไตย ซึ่งขณะนั้นบรรยินดำรงตำแหน่งรองหัวหน้าพรรค

บรรยิน เคยเข้าร่วมกับกลุ่มแนวร่วมประชาธิปไตยต่อต้านเผด็จการแห่งชาติ เมื่อวันที่ 26 มีนาคม พ.ศ. 2553อากาศเป็นใจม็อบเสื้อแดงแน่นผ่านฟ้า

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 32ประกาศคณะกรรมการการเลือกตั้ง เรื่อง รายชื่อผู้สมัครรับเลือกตั้งสมาชิกสภาผู้แทนราษฎรแบบบัญชีรายชื่อ (พรรคเพื่อไทย)

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 21เปิด 97 บัญชีรายชื่อเพื่อไทย 'บรรยิน'ลุ้นได้เป็นส.ส. แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

 ประสบการณ์ทำงาน 
 รองประธานกรรมาธิการการเงิน การคลัง การธนาคารและสถาบันการเงิน สภาผู้แทนราษฎร คนที่ 1
 กรรมาธิการคุ้มครองผู้บริโภค สภาผู้แทนราษฎร
 กรรมาธิการสาธารณสุข สภาผู้แทนราษฎร
 กรรมการประสานงานสภาผู้แทนราษฎร (วิปรัฐบาล)
 เลขานุการรัฐมนตรีว่าการกระทรวงแรงงาน

 คดีความ 

บรรยิน ถูกออกหมายจับใน 4 ข้อหา ประกอบด้วย ร่วมกันลักทรัพย์ รับของโจร ปลอมแปลงและใช้เอกสารปลอม เมื่อเดือนสิงหาคม พ.ศ. 2558 และต่อมาในเดือนมิถุนายน พ.ศ. 2559 เขาถูกจับกุมตัวในฐานร่วมกันฆ่าผู้อื่นโดยเจตนาและไตร่ตรองไว้ก่อนเพื่อจะเอาหรือเอาไว้ซึ่งผลประโยชน์อันเกิดแต่การที่ตนได้กระทำความผิดอื่นเพื่อปกปิดความผิดอื่นของตน หรือเพื่อหลีกเลี่ยงให้พ้นอาญาความผิดอื่นที่ตนได้กระทำไว้ จากกรณีการเสียชีวิตของชูวงษ์ แซ่ตั๊งแกะรอยคดีหุ้นมรณะ ฆาตกรรมอำพรางเสี่ยชูวงษ์รวบ “บรรยิน” ฆ่า “เสี่ยชูวงษ์” ขณะกบดานเขาใหญ่พร้อมโบรกเกอร์สาว ตร.มั่นใจหลักฐานวิดีโอคลิปเอาผิดได้

ซึ่งก่อนหน้าที่บรรยินจะมีส่วนเกี่ยวข้องกับเสียชีวิตของชูวงษ์ แซ่ตั๊ง คนใกล้ตัวของบรรยินได้เสียชีวิตโดยปริศนา เช่นเมื่อวันที่ 23 มีนาคม พ.ศ. 2534 รสรินทร์ ศรีนุกูล ได้เสียชีวิตจากเหตุรถยนต์ชนต้นไม้ ซึ่งจากคำให้การที่ถูกบันทึกได้บันทึกไว้ว่าในวันที่เกิดเหตุบรรยินได้ไปทำธุระที่จังหวัดกำแพงเพชร พร้อมกับรสรินทร์ ซึ่งรสรินทร์เป็นคนขับ เมื่อเวลาประมาณ 23.00 น. รถได้ประสบอุบัติเหตุชนกับต้นไม้เนื่องจากหักหลบรถสิบล้อส่งผลให้รสรินทร์เสียชีวิต ซึ่งญาติของรสรินทร์ได้ตั้งข้อสงสัยว่ารสรินทร์ขับรถยนต์ไม่เป็นแต่ทำไมวันนั้นถึงเป็นคนขับรถ แต่ว่าคดีนี้อัยการสั่งไม่ฟ้องบรรยินรื้อคดี"เมียบรรยิน"รถคว่ำดับ เชื่อใครทำก็ต้องรับโทษ! หลังจากบรรยินแต่งงานใหม่กับวราภรณ์ ในปีพ.ศ. 2553 สราวุธซึ่งเป็นน้องชายของวราภรณ์และประกอบธุรกิจรับเหมาก่อสร้างถูกคนร้ายยิงเสียชีวิตแต่ไม่สามารถจับกุมคนร้ายได้สรุปพิพากษาประหารบรรยิน จากรัฐมนตรีสู่คดีฆ่าคน และยังมีคดีฆาตกรรมผู้มีชื่อเสียงในจังหวัดนครสวรรค์ ที่เกิดขึ้นในช่วงเวลาใกล้เคียงกับการลอบยิงสราวุธแต่ก็ไม่สามารถจับกุมคนร้ายได้ เช่นคดีฆาตกรรมอำนาจ ศิริชัยที่สนามหน้าศาลากลางจังหวัดนครสวรรค์ เจ้าหน้าที่ตำรวจได้สงสัยบรรยินและมีการตรวจค้นบ้านของบรรยินและธงชัย วจีสัจจะ แต่ก็ไม่พบหลักฐานอะไร โดยบรรยินได้ปฎิเสธว่าไม่ได้ก่อคดีและยืนยันว่า "ไม่มีความขัดแย้งเรื่องการเมืองกับผู้ตาย เพราะตนไม่ได้ลงสมัครแม้กระทั่ง สส. หรือ นายก อบจ. เพราะถูกตัดสิทธิ์ทางการเมือง 5 ปี และไม่มีภรรยาไปลงการเมืองด้วย ให้ไปค้นบ้านคนของตนได้ทุกเมื่อ ตรวจสอบหากพบหลักฐานก็ดำเนินคดีได้เลย แต่ขออย่างเดียวอย่ากลั่นแกล้งกัน" โดยการสืบสวนในคดีฆาตกรรมอำนาจไม่มีความคืบหน้าและไม่สามารถจับคนร้ายได้เปิดประวัติ “บรรยิน” คนใกล้ชิดรอบตัวล้วนตายปริศนา'บรรยิน'ปัดเอี่ยว ยิงนายกอบจ. ปูดคนตายโจทก์อื้อผงะ!ประวัติ “บรรยิน”อดีตรมช. พัวพันคดี "เสี่ยแซ่ตั้ง"ตายปริศนา เคยถูกจับตาคดีฆ่าโหดนายกฯนครสวรรค์ 

ต่อมาในวันที่ 17 สิงหาคม พ.ศ. 2559 คณะกรรมการสำนักงานป้องกันและปราบปรามการฟอกเงิน มีคำสั่งอายัดทรัพย์ นายบรรยินเป็นเวลา 90 วันปปง.ประกาศยึดทรัพย์ 'บรรยิน' กับพวก 2 รายการ วันที่ 2 กุมภาพันธ์ พ.ศ. 2563 บรรยินและพวกรวม 6 คนได้ร่วมกันก่อเหตุลักพาตัวนายวีรชัย ศกุนตะประเสริฐที่หน้าศาลแพ่งกรุงเทพใต้ ซึ่งวีรชัยเป็นพี่ชายของนางสาวพนิดา ศกุนตะประเสริฐ ผู้พิพากษาอาวุโสของศาลอาญากรุงเทพใต้และเป็นเจ้าของสำนวนคดีโอนหุ้นศาลอาญากรุงเทพใต้ที่หน้าศาลอาญากรุงเทพใต้ บรรยินได้โทรไปข่มขู่ผู้พิพากษาให้ยกฟ้องคดีโอนหุ้นนายชูวงษ์ แซ่ตั๊ง ระหว่างทางนายวีรชัยได้ดิ้นรนขัดขืนทำให้ถูกณรงค์ศักดิ์ ป้อมจันทร์จลงมือทำร้ายร่างกายด้วยการต่อยที่สีข้างทำให้นายวีรชัยเสียชีวิตในเวลาต่อมา ก่อนที่กลุ่มคนร้ายจะนำศพไปเผานั่งยางทำลายศพที่เขาใบไม้ในอำเภอตาคลีชัด! แก๊งโหด เผานั่งยางพี่ชายผู้พิพากษา คุม 3 คนทำแผน "จุดอุ้ม"แล้วเอาเศษเถ้าและชิ้นส่วนขนาดเล็กนำไปทิ้งในพื้นที่รกร้างที่ตำบลนิคมเขาบ่อแก้ว อำเภอพยุหะคีรี โดยชิ้นส่วนร่างกายที่มีขนาดใหญ่ได้นำไปทิ้งลงแม่น้ำเจ้าพระยาในบริเวณตำบลบ้านกลางแดด อำเภอเมืองนครสวรรค์ ส่วนโทรศัพท์มือถือกับกระเป๋าสตางค์ของนายวีรชัยถูกนำไปทิ้งที่แม่น้ำปิงเจอแล้ว จุดเผานั่งยาง พบซากกระดูก-แหวน รวบเพิ่มอีก 3 แก๊ง "บรรยิน"หลักฐานเศษกระดูกมัด "บรรยิน" ฆ่าเผานั่งยางประดาน้ำนครสวรรค์ เจอมือถือพี่ชายผู้พิพากษา ที่แก๊งอุ้มโยนทิ้งน้ำแล้ว ในวันที่ 23 กุมภาพันธ์ พ.ศ. 2563 ตำรวจได้จับกุมบรรยินที่จังหวัดนครสวรรค์ในคดีฆาตกรรมนายวีรชัยก่อนส่งไปที่เรือนจำพิเศษกรุงเทพ หลังจากมีผู้ร่วมก่อเหตุคนหนึ่งได้รับสารภาพว่าได้ก่อเหตุฆาตกรรมอำพรางวีรชัยเเล้วนำศพไปทิ้งลงเเม่น้ำในจังหวัดนครสวรรค์ และบรรยินมีส่วนเกี่ยวข้องกับคดีนี้ด้วยสรุปพิพากษาประหารบรรยิน จากรัฐมนตรีสู่คดีฆ่าคน

ระหว่างที่บรรยินถูกคุมตัวอยู่เจ้าหน้าที่กรมราชทัณฑ์ได้สืบทราบว่าบรรยินได้ให้พรรคพวกที่อยู่นอกเรือนจำให้การช่วยผู้ต้องหาคนหนึ่งในคดีอื่นซึ่งเขาได้รู้จักขณะถูกคุมขังอยู่ในเรือนจำ หลังจากที่ผู้ต้องหาคนดังกล่าวถูกจับและได้รับสารภาพว่ามีการบงการให้วางแผนไปชิงตัวบรรยินระหว่างการเดินทางไปศาล หรือลักพาตัวภรรยาของผู้บัญชาการเรือนจำเพื่อแลกกับการให้บรรยินออกไปจากคุกหากแผนการลักพาตัวไม่สำเร็จจะมีคนมาวางระเบิดที่ข้างเรือนจำแล้วจะล้มเสาธงกลางลานสนามหญ้าแล้วใช้ปีนหนี เมื่อออกมาได้ก็จะมีเฮลิคอปเตอร์มารับตัวอีกที จากการสืบสวนของกองปราบปรามพบว่ามีหลักฐานชัดเจนใน แผนของการชิงตัวบรรยิน ส่วนแผนการแหกคุกพบเป็นเรื่องที่กุขึ้นมา หลังจากที่เจ้าหน้าที่เรือนจำทราบแผนการเเหกคุกจึงย้ายตัวบรรยินจากเรือนจำพิเศษกรุงเทพมายังเรือนจำกลางบางขวางเปิดแผนแหกคุก “บรรยิน” ระเบิดเรือนจำ-ฮ.บินพาหนีระเบิดเรือนจำ เรียก ฮ.มารับ “บรรยิน” วางแผนแหกคุก สั่งสมุนอุ้มเมียผบ.คุกอีก 3 ปี บรรยิน สั่งคนช่วยพาแหกคุกหนี-จับเมีย ผบ.เรือนจำต่อรอง แต่แผนล่ม

ในวันที่ 12 มิถุนายน พ.ศ. 2563 เขาได้พยายามฆ่าตัวตายด้วยการแขวนคอแต่เจ้าหน้าที่เรือนจำสามารถช่วยชีวิตเขาได้ทัน ส่วนสาเหตุเกิดจากอาการเครียดหนักหลังจากถูกย้ายตัวมาจากเรือนจำพิเศษกรุงเทพมาเรือนจำกลางบางขวางบรรยิน" เครียดฆ่าตัวในเรือนจำปมแผนแตกแหกคุก

 การพิจารณาคดี 
คดีอุ้มฆ่าพี่ชายผู้พิพากษา​
ในวันที่ 15 ธันวาคม พ.ศ. 2563 ที่ศาลอาญาคดีทุจริตและประพฤติมิชอบกลาง ถนนนครไชยศรี ศาลนัดฟังคำพิพากษาคดีอุ้มฆ่าพี่ชายผู้พิพากษาอดีตเจ้าของสำนวนคดีโอนหุ้นเสี่ยชูวงษ์ ในคดีหมายเลขดำ อท.69/2563 ที่พนักงานอัยการสำนักงานคดีปราบปรามการทุจริต 3และนางสาวพนิดา ศกุนตะประเสริฐน้องสาวของนายวีรชัยซึ่งเป็นเจ้าของสำนวนคดีโอนหุ้นเสี่ยชูวงศ์เป็นโจทก์ร่วมยื่นฟ้องบรรยิน ซึ่งเป็นอดีตรัฐมนตรี​ช่วยว่าการ​กระทรวงพาณิชย์​และอดีตสมาชิกสภาผู้แทนราษฎรจังหวัดนครสวรรค์ หลายสมัย, มานัส ทับทิม, ณรงค์ศักดิ์ ป้อมจันทร์, ชาติชาย เมณฑ์กูล, ประชาวิทย์ หรือ ตูน ศรีทองสุข และดาบตำรวจธงชัย หรือ สจ.อ๊อด วจีสัจจะ ซึ่งเป็นจำเลยที่ 1-6 ในความผิด 9 ข้อหาได้แเก่ความผิดฐานร่วมกันฆ่าผู้อื่นโดยไตร่ตรองไว้ก่อนเพื่อปกปิดความผิดอื่นของตนหรือเพื่อหลีกเลี่ยงให้พ้นอาญาในความผิดอื่นที่ตนได้กระทำไว้, ร่วมกันหน่วงเหนี่ยวหรือกักขังผู้ใดเพื่อให้ได้มาซึ่งค่าไถ่จนเป็นเหตุให้ผู้ถูกเอาตัวไปถึงแก่ความตาย, ร่วมกันหน่วงเหนี่ยวกักขังผู้อื่นเป็นเหตุให้ผู้อื่นถึงแก่ความตาย, ร่วมกันข่มขืนใจเจ้าพนักงานให้ปฏิบัติการอันมิชอบด้วยหน้าที่โดยใช้กำลังประทุษร้ายโดยร่วมกันกระทำผิดตั้งแต่ 3 คนขึ้นไป, เป็นซ่องโจรโดยสมคบกันเพื่อกระทำผิดที่มีระวางโทษประหารชีวิต, ร่วมกันพยายามข่มขืนใจผู้อื่นให้กระทำการใดโดยร่วมกันกระทำผิดตั้งแต่ 5 คนขึ้นไป, ร่วมกันซ่อนเร้น ทำลายศพเพื่อปิดบังการตายและสาเหตุการตาย, ร่วมกันกระทำการใดๆแก่ศพก่อนการชันสูตรพลิกศพเสร็จสิ้นเพื่ออำพรางคดี​ ศาลจึงพิพากษาให้ประหารชีวิตบรรยินพร้อมพวก 5 คน ที่ร่วมกันก่อเหตุอุ้มฆ่าพี่ชายผู้พิพากษาแต่จำเลยให้การรับสารภาพจึงลดโทษเหลือจำคุกตลอดชีวิต ยกเว้นจำเลยที่ 2 ซึ่งเป็นคนขับรถ พิพากษาให้จำคุกตลอดชีวิตแต่ให้การเป็นประโยชน์จึงลดโทษเหลือจำคุก 33 ปี 4 เดือน โดยศาลพิเคราะห์แล้วว่าคดีนี้มีหลักฐานชัดเจนทั้งจากการสอบปากคำพยาน และหลักฐานทางนิติวิทยาศาสตร์ โดยเป็นการกระทำความผิดในลักษณะแบ่งหน้าที่กันทำและพยานหลักฐานมีน้ำหนักเพียงพอที่จะชี้ชัดให้เห็นว่ากลุ่มจำเลยเป็นผู้ก่อเหตุจริงประหารชีวิต 'บรรยิน' กับพวก อุ้มฆ่าพี่ชายผู้พิพากษา แต่ฝั่งโจทก์ขอสู้ต่อที่ศาลอุทธรณ์ชี้ว่าไม่มีเหตุใดให้ลดโทษ ปรากฏว่าศาลอุทธรณ์กลับคำตัดสิน​ในวันที่ 1 กรกฎาคม พ.ศ. 2565 จากจำคุกตลอดชีวิต เป็นโทษประหารชีวิตบรรยิน และณรงค์ศักดิ์ ป้อมจันทร์ เมื่อลงโทษประหารชีวิตบรรยินและณรงค์ศักดิ์ และไม่อาจนำโทษกระทงอื่นมารวมหรือนับต่อจากโทษคดีอื่นหรือเพิ่มโทษได้อีกทั้งนี้บรรยินและณรงค์ศักดิ์ ไม่ปรับบทตามประมวลกฎหมายอาญามาตรา 91 (3) นอกจากที่แก้ให้เป็นไปตามคำพิพากษาของศาลชั้นต้นสรุปพิพากษาประหารบรรยิน จากรัฐมนตรีสู่คดีฆ่าคนศาลอุทธรณ์พิพากษาแก้ยกฟ้องบางมาตรา บรรยิน กับพวก อุ้มฆ่าพี่ชายผู้พิพากษา วันที่ 12 กรกฎาคม พ.ศ. 2567 ศาลฎีกาได้มีคำพิพากษาจำคุกตลอดชีวิตชาติชาย, ประชาวิทย์, ณรงค์ศักดิ์และธงชัย และจำคุกมานัส 33 ปี 4 เดือน ส่วน ส่วนบรรยิน ถูกตัดสินประหารชีวิตเนื่องจากบรรยินให้การรับข้อเท็จจริง หลังจากชาติชาย, ประชาวิทย์ และณรงค์ศักดิ์ให้การรับสารภาพในชั้นจับกุมและชั้นสอบสวน จึงไม่ถือว่าเป็นการให้ความรู้แก่ศาลอันเป็นประโยชน์แก่การพิจารณาฎีกาประหาร “บรรยิน” คดี 2 ฆ่าพี่ผู้พิพากษาศาลฎีกา พิพากษายืน ประหารชีวิต บรรยิน คดีอุ้มฆ่าเผา พี่ชายผู้พิพากษา

 การวางแผนเเหกคุก ​
ในวันที่ 15 ธันวาคม พ.ศ. 2563 ศาลอาญาคดีทุจริตและประพฤติมิชอบกลางได้ตัดสินว่าบรรยินได้วางแผนแหกคุกจริง จึงตัดสินให้จำคุก 3 ปี และปรับ 50,000 บาทจำคุก"บรรยิน ตั้งภากรณ์" เพิ่มอีก 3 ปี สั่งคนช่วยพาแหกคุกหนีคุกเพิ่มอีก 3 ปี บรรยิน ตั้งภากรณ์ อดีตรมช.พาณิชย์ คดีสั่งคนช่วยพาแหกคุก

คดีฆาตกรรมชูวงษ์ แซ่ตั๊ง ​
เมื่อวันที่ 20 มกราคม พ.ศ. 2564 ศาลอาญาพระโขนงได้อ่านคำพิพากษา คดีหมายเลขดำ 4915/2559 ที่ศิริรัตน์ แซ่ตั๊ง ภรรยาของชูวงษ์ แซ่ตั๊งหรือเสี่ยจืดซึ่งเป็นนักธุรกิจรับเหมาก่อสร้างระดับประเทศกับพวกและพนักงานอัยการร่วมกันเป็นโจทก์ยื่นฟ้องบรรยิน ในความผิดฐานร่วมกันฆ่าผู้อื่นโดยไตร่ตรองไว้ก่อน, ร่วมกันฆ่าผู้อื่นเพื่อจะเอาหรือเอาไว้ซึ่งประโยชน์อันเกิดแต่การที่ตนได้กระทำความผิดอื่น เพื่อปกปิดความผิดอื่นของตน หรือเพื่อหลีกเลี่ยงให้พ้นอาญาในความผิดอื่นที่ตนได้กระทำไว้ ศาลขึ้นนั่งบัลลังก์ใช้เวลาอ่านคำพิพากษานานประมาณ 2 ชั่วโมงครึ่ง บรรยายพฤติการณ์ ข้อเท็จจริงและพยานหลักฐานโดยละเอียดเกี่ยวกับพยานหลักฐานโจทก์ที่มีทั้งกล้องวงจรปิด พยานผู้เชี่ยวชาญทางวิทยาศาสตร์และพยานแวดล้อมที่พิสูจน์ได้ว่าการกระทำของบรรยินมีพิรุธ ชูวงษ์ไม่ได้เสียชีวิตจากอุบัติเหตุ แต่ถูกบรรยินร่วมกับผู้อื่นฆ่าตายและจำเลยไม่มีความสำนึกจึงไม่มีเหตุปรานี ศาลพิพากษาว่าบรรยินและกระทำความผิดตามฟ้องตามประมวลกฎหมายอาญา มาตรา 289 จึงตัดสินให้ประหารชีวิตประหาร “บรรยิน” จัดฉากคดี “เสี่ยชูวงษ์” ชนวนฮุบหุ้น 263 ล้าน ต่อมาจำเลยได้ยื่นอุทธรณ์โดยศาลอุทธรณ์ตรวจสำนวนประชุมปรึกษาหารือแล้วเห็นว่าจำเลยกระทำผิดตามฟ้องจริงที่ยื่นอุทธรณ์มาฟังไม่ขึ้น ที่ศาลชั้นต้นพิพากษามานั้นศาลอุทธรณ์เห็นพ้องด้วยจึงพิพากษายืนประหารชีวิตในวันที่ 25 สิงหาคม พ.ศ. 2565ศาลอุทธรณ์ยืนโทษประหาร! "บรรยิน ตั้งภากรณ์” คดีฆาตกรรมอำพรางเสี่ยชูวงษ์ วันที่ 27 มิถุนายน พ.ศ. 2567 เวลา 10.00 น. ศาลอาญาพระโขนงอ่านคำพิพากษาผ่านระบบวิดีโอคอนเฟอเรนซ์ไปยังเรือนจำกลางบางขวาง โดยมีคำพิพากษาประหารชีวิต ระหว่างฟังคำพิพากษาเป็นระยะเวลา 2 ชั่วโมง บรรยินไม่ได้สะทกสะท้านต่อคำตัดสิน เขาหัวเราะอยู่บ้าง และอมยิ้มตลอดการฟังคำพิพากษาฎีกาตัดสินประหาร “บรรยิน” ฆ่า “เสี่ยชูวงษ์” เจ้าตัวไม่สลด

 การลดโทษ 

วันที่ 17 สิงหาคม พ.ศ. 2567 สหการณ์ เพ็ชรนรินทร์ อธิบดีกรมราชทัณฑ์ ได้เปิดเผยว่าบรรยินเข้าข่ายได้รับการลดโทษ และจะได้รับการลดโทษเหลือจำคุกตลอดชีวิตในทั้งสองคดีอธิบดีราชทัณฑ์ เผย บรรยิน นช.คดีฆ่า ได้รับพระราชอภัยโทษ67 ลดโทษประหาร เหลือจำคุกตลอดชีวิต
เนื่องจากประกาศพระราชกฤษฎีกาพระราชทานอภัยโทษในโอกาสพระราชพิธีมหามงคลเฉลิมพระชนมพรรษา 6 รอบ ของรัชกาลที่ 10 ตามมาตรา 17 ของพระราชกฤษฎีกาได้ระบุว่านักโทษเด็ดขาดซึ่งต้องโทษประหาร ให้ได้รับการพระราชทานอภัยโทษลดวันต้องโทษเหลือจำคุกตลอดชีวิต ส่งผลให้บรรยิน และนักโทษประหารเด็ดขาดทุกคนซึ่งรวมถึงประสิทธิชัย เขาแก้ว ผู้ก่อเหตุโจรกรรมร้านทองในจังหวัดลพบุรี พ.ศ. 2563, วิชัย พุ่มเรือง คนขับรถยนต์ให้นายกเทศบาลตำบลคลองหาด ซึ่งถูกตัดสินประหารชีวิตจากคดีฆาตกรรมสายันต์ จันทา หรือเจ๊สายันต์ และพิพัฒน์ ตั้งพงศ์ทอง หรือเฮียกวง เศรษฐีตลาดโรงเกลือปิดฉาก 2 พี่น้องนักการเมืองดัง ศาลฎีกายืนประหารชีวิต คดีฆ่าเศรษฐินีตลาดโรงเกลือ, ยุทธ เบ็ญจชาติ , สามารถ แสงสิน และภาณุเมศวร์ มีลา ผู้ก่อเหตุฆาตกรรมสุภัคสรณ์ หรือหญิง พลไธสง สาวทอม แล้วนำศพไปโบกปูนฝังที่รีสอร์ทในจังหวัดกาญจนบุรีฎีกายืนประหาร แก๊งอดีตผกก.บ้านโป่ง อุ้มฆ่าฝังดินโบกปูนสาวหล่อ ,ศุภชัย ภาโส หรือผู้กองเหน่ง ผู้ก่อเหตุฆาตกรรมจุฑาภรณ์ อุ่นอ่อน หรือ ผอ.อ้อย แล้วนำศพไปอำพรางบริเวณสามเหลี่ยมมรกตย้อนรอยคดี! “ผู้กองเหน่ง” ทหารเหี้ยมอุ้มฆ่า “ผอ.อ้อย” หลอกไปปลิดชีพทิ้งกลางป่าข้างฐานทหาร ซึ่งทุกคนเป็นนักโทษประหารเด็ดขาดจะได้รับการลดโทษจากประหารชีวิตเหลือจำคุกตลอดชีวิต ตามที่ระบุไว้ในพระราชกฤษฎีกาพระราชทานอภัยโทษพระราชกฤษฎีกาพระราชทานอภัยโทษในโอกาสพระราชพิธีมหามงคลเฉลิมพระชนมพรรษา 6 รอบ 28 ก.ค. 2567

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๕ ตอนที่ ๑๗ ข หน้า ๙, ๑๘ ธันวาคม ๒๕๕๑ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย, เล่ม ๑๒๑ ตอนที่ ๒๓ ข หน้า ๓๗, ๒๖ พฤศจิกายน ๒๕๔๗
ถูกเรียกคืนเครื่องราชอิสริยาภรณ์ทั้งหมด เนื่องจากมีวินัยที่ร้ายแรง เมื่อวันที่ 18 ธันวาคม พ.ศ. 2567

 อ้างอิง 

หมวดหมู่:บุคคลจากอำเภอตาคลี
หมวดหมู่:ชาวไทยเชื้อสายแต้จิ๋ว
หมวดหมู่:ตำรวจชาวไทย
หมวดหมู่:นักการเมืองจากจังหวัดนครสวรรค์
หมวดหมู่:สมาชิกสภาผู้แทนราษฎรจังหวัดนครสวรรค์
หมวดหมู่:นักการเมืองพรรคไทยรักไทย
หมวดหมู่:พรรคประชาราช
หมวดหมู่:พรรคมัชฌิมาธิปไตย
หมวดหมู่:นักการเมืองพรรคเพื่อไทย
หมวดหมู่:บุคคลจากโรงเรียนนายร้อยตำรวจ
หมวดหมู่:บุคคลจากคณะบริหารธุรกิจ เศรษฐศาสตร์และการสื่อสาร มหาวิทยาลัยนเรศวร
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:แนวร่วมประชาธิปไตยต่อต้านเผด็จการแห่งชาติ
หมวดหมู่:นักโทษของประเทศไทย
หมวดหมู่:ฆาตกรชาวไทย
หมวดหมู่:อาชญากรชาวไทย